בראון פוירסון

בּרוּן פּוׂאַרְסוׂן (צרפתית: Brune Poirson נולדה ב-1 בספטמבר 1982) היא פוליטיקאית צרפתייה, כיהנה כמזכירת המדינה משרד למעבר אקולוגי וסולידריות (Secrétaire d'État auprès de la ministre de la Transition écologique et solidaire) בין השנים 2017 ל-2020.

פוירסון הובילה את החקיקה למניעת פסולת וכלכלה מעגלית בצרפת. החוק הצרפתי הוא המתקדם ביותר בתחום.<ref></ref>

== ראשית חייה והשכלה ==
בראון פוירסון נולדה בוושינגטון די. סי., אמה עסקה בשימור ציורים (רסטורציה) ואביה יועץ מחשוב; היא גדלה בעירה במחוז ווקלוז.<ref></ref> פוירסון למדה ב-Sciences Po Aix והמשיכה את לימודים האקדמיים בבית הספר לכלכלה של לונדון ובבית הספר לממשל על שם ג'ון פ. קנדי, באוניברסיטת הרווארד.<ref name="cv"></ref>

== קריירה מקצועית ==
פוירסון החלה את הקריירה שלה בלונדון, שם הייתה עוזרת של חבר פרלמנט ממפלגת הלייבור.<ref></ref>

בלונדון היא פגשה את סטיאן פיטרודה, ששימש כיועץ בדרגת שר בממשלתו של מאנמוהאן סינג בהודו בנושא תשתיות מידע וחדשנות ציבורית. פוירסון הצטרפה אליו בניו דלהי בשנת 2009.<ref name="Quentin Girard"></ref> בהמשך, היא החלה לעבוד בסוכנות הפיתוח הצרפתית, שם ריכזה פרויקטים לפיתוח עירוני בר-קיימא ולשימור המגוון הביולוגי.<ref name=":0"></ref>

בשנת 2012 פוירסון ובן זוגה הקימו את קבוצת העבודה לפיתוח עירוני בר-קיימא CITIX, בהשתתפות פוליטיקאים צרפתים ואחרים.<ref></ref> בשנת 2014, פוירסון גויסה על ידי חברת התחבורה הצרפתית, Veolia, כמנהלת פיתוח בר-קיימא ואחריות תאגידית של אחת מחברות הבת שלה, Veolia Water India, בניו דלהי. בתפקיד זה היא עבדה על פרויקטים של פיתוח תשתיות מי שתייה בשכונות העוני של ערי הענק בהודו, במיוחד בקרנאטקה ובנאגפור.<ref name="Quentin Girard"/><ref></ref> עד 2016, עבדה בחממה לטכנולוגיות ירוקות בבוסטון, ארצות הברית.<ref name=":0" /> באותה השנה הקימה פוירסון את צוות החשיבה People for Global Transformation, שעסק בקיימות, שינוי חברתי וטכנולוגי. היא המשיכה את לימודיה בבית הספר לממשל על שם ג'ון פ. קנדי, באוניברסיטת הרווארד, והשתתפה בקמפיין של עמנואל מקרון במקביל ללימודיה.<ref name=":0" /><ref></ref>

== קריירה פוליטית ==
=== חברה באספה הלאומית ===
פוירסון חזרה לצרפת בשנת 2016 והצטרפה לתנועתו של עמנואל מקרון, הרפובליקה בתנועה!. היא נבחרה לאספה הלאומית ב־18 ביוני 2017, כשהיא מייצגת את מחוז הבחירה השלישי של ווקלוז, נגד מועמד מפלגת האיחוד הלאומי.<ref></ref>

=== חברת ממשלה ===
בראון פוירסון והשר לאיכות הסביבה האסטוני Kiisler Siim Valmar ב-2017
ב־21 ביוני 2017 פוירסון מונתה למזכירת המדינה במשרד למעבר אקולוגי וסולידריות, תחת השר ניקולאס חולוט ופינתה את מושבה כחברה האספה הלאומית לאדרין מורנס.<ref></ref>

כמזכירת המדינה היא מקדמת את תפיסת הכלכלה המעגלית ואת חוק אפס פסולת.<ref name=":1"></ref> החוק עבר בינואר 2020 ומחייב יצרנים, יבואנים ומפיצים, כולל חברות מקוונות, לתרום מוצרים שלא נמכרו למעט מזון ומוצרים המהווים סיכון בריאותי או בטיחותי. פוירסון פועלת שכל הפלסטיק, בצרפת, יהיה ניתן למחזור עד 2025 ולהוביל הפחתה של 50% בשימוש בבקבוקי הפלסטיק חד-פעמיים בעשור הקרוב. כמו כן, מסעדות מזון מהיר יצטרכו להפסיק להשתמש במכלי פלסטיק עד 2023.<ref></ref> חוק אפס פסולת אוסר על שריפת מוצרים שלא נמכרו בעיקר בתעשיית האופנה.<ref name=":1" />

בשיתוף עם פרנסואה הנרי פינו, מנכ"ל קרינג, הובילה פוירסון מהלך עולמי להגברת הקיימות בתחום האופנה.<ref></ref> באוגוסט 2019, לקראת פגישת ה-G7, נשיא צרפת, עמנואל מקרון, הזמין לארמון האליזה נציגים של 32 חברות האופנה והטקסטיל שהשיקו את הסכם האופנה במטרה להציב יעדים מעשיים להפחתת ההשפעה הסביבתית של תעשיית האופנה.<ref></ref> בסוף ינואר 2020, עבר בפרלמנט בצרפת חוק למניעת פסולת וכלכלה מעגלית שפוירסון קדמה במשך שנתיים. מטרת החוק לחסל את השימוש בכלים חד פעמיים עד 2040, להרחיב את המידע לצרכנים על היתכנות למחזור המוצר, צמצם יצירת הפסול והרחבת השימוש החוזר, הפחתת הצריכה ומחויבות של היצרנים לדאוג לחלקי חילוף למוצרים למשך חמש שנים.<ref></ref>

ביולי 2020, ז'אן קסטקס, ראש ממשלת צרפת לא האריך את כהונתה כשרה בממשלתו.<ref></ref>

== קריירה עסקית ==
בשנת 2021, פוירסון מונתה ליועצת לפיתוח בר קיימא של חברת המלונות אקור.<ref>https://www.weforum.org/people/brune-poirson/</ref>

==קישורים חיצוניים==

==הערות שוליים==

קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:פוליטיקאיות צרפתיות
קטגוריה:נשים צרפתיות
קטגוריה:צרפתיות שנולדו ב-1982